[{"text_idx": "#000002", "text": "Dywedodd Mr Gething ei fod yn rhagweld y byddai'r gronfa'n weithredol o fis Rhagfyr eleni."}, {"text_idx": "#000004", "text": "Byddai'r arian yn cael ei ddefnyddio i alluogi meddygon i ddefnyddio'r cyffuriau hyn yn gynt, cyn i fyrddau iechyd fabwysiadu'r gost o dalu am eu cynnig i gleifion."}, {"text_idx": "#000006", "text": "Dywedodd yr Ysgrifennydd Iechyd hefyd y byddai Llywodraeth Cymru'n cynnal adolygiad i'r broses o geisio am feddyginiaethau newydd sydd heb eu cadarnhau fel rhai cost-effeithiol gan banel o arbenigwyr."}, {"text_idx": "#000007", "text": "Bydd yr adolygiad yn edrych ar gysondeb penderfyniadau o fewn y gwasanaeth iechyd yng Nghymru, gan edrych hefyd ar y meini prawf ar gyfer cleifion sy'n gwneud ceisiadau am feddyginiaeth drwy'r hyn sy'n cael ei alw'n Geisiadau Cyllido Cleifion Unigol."}, {"text_idx": "#000008", "text": "Ar hyn o bryd rhaid i glaf fod yn 'achos unigryw' er mwyn i arian gael ei glustnodi ar gyfer meddyginiaethau."}, {"text_idx": "#000009", "text": "Roedd pryderon wedi codi am system loteri i gleifion wrth ddefnyddio'r drefn Ceisiadau Cyllido Cleifion Unigol."}, {"text_idx": "#000010", "text": "Dywedodd Mr Gething fod yr adolygiad wedi cael ei sefydlu yn dilyn trafodaethau gyda'r gwrthbleidiau."}, {"text_idx": "#000015", "text": "\"Mae'n newyddion positif i weld ymrwymiad i adolygiad o Geisiadau Cyllido Cleifion Unigol fydd yn cynnwys arbenigwyr o du hwnt i Gymru."}, {"text_idx": "#000016", "text": "\"Nid mater i wasanaeth iechyd Cymru'n unig yw triniaethau cost uchel, ond un sydd yn effeithio ar y mwyafrif o wasanaethau iechyd mwyaf modern wrth i ni wneud triniaethau'n fwy personol."}, {"text_idx": "#000017", "text": "\"Bydd dod o hyd i arbenigedd o du hwnt i Gymru a hyd yn oed y DU yn sicrhau y gallwn greu'r system orau bosib i gleifion.\""}, {"text_idx": "#000028", "text": "Luka Modric\u0301, a'r rhwystrau eraill ar y llwybr i Euro 2024"}, {"text_idx": "#000031", "text": "Cysylltwch a\u0302 niTabledi a ffonau symudolHefyd yn Gymraeg"}]